**Vastavalt nimekirjale 18.03.2025 nr 6-3/461**

**Kabli külas Häidma kinnistu detailplaneeringu**

**osaline kehtetuks tunnistamine**

Paasi tee 3 kinnistu (katastritunnus 21303:002:0669) omanik esitas Häädemeeste Vallavalitsusele avalduse Kabli külas Häidma kinnistu detailplaneeringu osaliseks kehtetuks tunnistamiseks vastavalt planeerimisseaduse § 140 lõike 1 punktile 2 „Detailplaneeringu võib tunnistada kehtetuks, kui planeeritava kinnistu omanik soovib planeeringu elluviimisest loobuda“.

Häidma kinnistu detailplaneering on kehtestatud Häädemeeste Vallavolikogu 26.11.2008 otsusega nr 79. Planeeringuala hõlmab järgmisi kinnistuid: Õie, Udo, Mäepealse, Kaasiku tee 4, Häidma alajaam, Paasi tee, Paasi tee 1, Paasi tee 3, Jalaka tee, Jalaka tee 1, Jalaka tee 2, Jalaka tee 3, Jalaka tee 4, Männiku tee, Männiku tee 1, Männiku tee 2, Männiku tee 3, Männiku tee 4, Kaasiku ja Kaasiku tee 3.

Häidma kinnistu detailplaneeringuga on määratud Paasi tee 3 kinnistule (detailplaneeringu koondjoonisel POS 1) täisehitusprotsent 9 % ja maksimaalne hoonete ehitusalune pind 200 m². Lubatud on püstitada üks elamu ja üks abihoone. Kehtiva Häädemeeste valla rannaalade osaüldplaneeringu (kehtestatud Häädemeeste Vallavolikogu 22.02.2018 otsusega nr 17) kohaselt asub planeeringuala Kabli tiheasustusalal. Minimaalne hoonestatav elamukrunt on tiheasustusalal 1000 m² ja suurim täisehitusprotsent 20 %. Eelöeldust tulenevalt on võimalik Häidma kinnistu detailplaneering ellu viia vastavalt kehtivale üldplaneeringule.

Vastavalt planeerimisseaduse § 140 lõikele 3 esitatakse detailplaneeringu kehtetuks tunnistamise otsuse eelnõu § 127 lõikes 1 nimetatud asutustele ja arvamuse andmiseks § 127 lõikes 2 nimetatud isikutele ja asutustele. Palume arvamus otsuse eelnõule esitada Häädemeeste Vallavalitsusele kirjalikult.

Lugupidamisega

*/allkirjastatud digitaalselt/*

Külliki Kiiver

vallavanem

Lisa: otsuse eelnõu.

Marie Reinson

planeerimis- ja maanõunik

marie.reinson@haademeeste.ee

telefon 5788 0015